LHBANK ปล่อยกู้ “ไทยแอร์เอเชีย” 1.5 พันลบ. ลงทุนซื้อเครื่องบินแอร์บัส เอ 320
LHBANK ปล่อยกู้ "ไทยแอร์เอเชีย" วงเงิน 1.5 พันลบ. เพื่อลงทุนซื้อเครื่องบินแอร์บัส เอ 320
16 ต.ค. 2560

นางศศิธร พงศธร (ฉัตรศิริวิชัยกุล) กรรมการผู้จัดการ และนางสาวจินตนา ใกล้สุวรรณ ผู้ช่วยกรรมการผู้จัดการ กลุ่มสินเชื่อ ธนาคารแลนด์ แอนด์ เฮ้าส์ จำกัด (มหาชน) หรือ LH Bank ในกลุ่มบริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHBANK ลงนามกับนายธรรศพลฐ์ แบเลเว็ลด์  ประธานเจ้าหน้าที่บริหาร และนายสันทัด สงวนดีกุล ประธานเจ้าหน้าที่บริหารการเงิน ของบริษัท ไทยแอร์เอเชีย จำกัด เพื่อให้การสนับสนุนสินเชื่อวงเงิน 1,500  ล้านบาท
ทั้งนี้เพื่อนำเงินไปลงทุนเพื่อซื้อเครื่องบินแอร์บัส เอ 320 Neo (New Engine Option) ซึ่งเป็นรุ่นที่ประหยัดพลังงาน โดยเครื่องบินแอร์บัส เอ 320 Neo เป็นเครื่องบินรุ่นใหม่ที่ประหยัดน้ำมัน และลดการปล่อยก๊าซคาร์บอนไดออกไซด์ เพื่อรักษาสิ่งแวดล้อม